Nú eru flestir komnir í gang í hnýtingunum fyrir næstu vertíð . Sjálfur er ég alltaf að grípa í hnýtingarnar árið um kring , enda svo heppinn að geta haft hornið mitt alltaf klárt , en auðvitað í misjöfnu ástandi . Ég er ekki alveg sá duglegasti að taka til á borðinu þannig að ég notaði tækifærið um daginn og tók þessa mynd , kannski til að minna mig á að það þarf ekki alltaf að vera í rusli . Margir gúrúar hafa bent á nauðsyn þess að hafa skipulag á hlutunum og sæmilega snyrtilegt á borðinu og ég get svo sem ekki verið annað en sammála þessu . Það er bara hægara sagt en gert .